**ŠILALĖS RAJONO SAVIVALDYBĖS ADMINISTRACIJA SKELBIA ATRANKĄ ŠILALĖS KAIMIŠKOSIOS SENIŪNIJOS VAIRUOTOJO-OPERATORIAUS PAREIGOMS UŽIMTI**

Šilalės rajono savivaldybės administracijos Šilalės kaimiškojoje seniūnijoje yra laisva vairuotojo-operatoriaus pareigybė (pareigybės lygis C, darbo krūvis 40 val. per savaitę, pareiginės algos pastoviosios dalies koeficientas – 0,75.

Specialūs reikalavimai pretendentams:

1. turėti ne žemesnį kaip vidurinį išsilavinimą arba įgytą profesinę kvalifikaciją;

2. turėti ne žemesnės kaip B kategorijos vairuotojo pažymėjimą ir TR2 kategorijos traktorininko arba C1, C, C1E, CE, D, D1, DE arba D1E kategorijų vairuotojo pažymėjimą

3. turėti medicinos įstaigos leidimą šį darbą dirbti;

4. turėti ne mažesnę kaip vienų metų vairavimo patirtį;

5. išmanyti Lietuvos Respublikos įstatymus, Lietuvos Respublikos Vyriausybės nutarimus, Šilalės rajono savivaldybės (toliau – Savivaldybė) tarybos sprendimus, Savivaldybės administracijos direktoriaus įsakymus, Šilalės rajono savivaldybės administracijos vidaus tvarkos taisykles, seniūnijos nuostatus.

Asmenys norintys dalyvauti atrankoje Šilalės rajono savivaldybės administracijos Teisės, personalo ir civilinės metrikacijos skyriui (el. paštu jolanta.raudoniene@silale.lt arba J. Basanavičiaus g. 2-1, Šilalė, I aukštas, 108 kab.) iki 2024 m. rugpjūčio 12 d. įskaitytinai turi pateikti prašymą dalyvauti atrankoje, gyvenimo aprašymą, išsilavinimą patvirtinančių dokumentų ir vairuotojo pažymėjimo kopijas, medicinos įstaigos leidimą (pažymą) dirbti šį darbą.

Atrankos būdas: testas žodžiu (pokalbis).

Daugiau informacijos telefonu (8 449) 45332 arba el. paštu jolanta.raudoniene@silale.lt.

**Pareigybės aprašymas:**

ŠILALĖS KAIMIŠKOSIOS SENIŪNIJOS VAIRUOTOJO-OPERATORIAUS

PAREIGYBĖS APRAŠYMAS

I SKYRIUS

PAREIGYBĖ

1. Šilalės kaimiškosios seniūnijos vairuotojas-operatorius (toliau – vairuotojas-operatorius) yra kvalifikuotas darbuotojas, dirbantis pagal darbo sutartį.

2. Pareigybės lygis – C.

3. Pareigybės pavaldumas – vairuotojas-operatorius tiesiogiai pavaldus Šilalės kaimiškosios seniūnijos seniūnui (toliau – Seniūnas).

II SKYRIUS

SPECIALŪS REIKALAVIMAI ŠIAS PAREIGAS EINANČIAM DARBUOTOJUI

4. Darbuotojas, einantis šias pareigas, turi atitikti šiuos specialius reikalavimus:

4.1. turėti ne žemesnį kaip vidurinį išsilavinimą arba įgytą profesinę kvalifikaciją;

4.2. turėti ne žemesnės kaip B kategorijos vairuotojo pažymėjimą ir TR2 kategorijos traktorininko arba C1, C, C1E, CE, D, D1, DE arba D1E kategorijų vairuotojo pažymėjimą;

4.3. turėti medicinos įstaigos leidimą dirbti šį darbą;

4.4. turėti ne mažesnę kaip vienų metų vairavimo patirtį;

4.5. išmanyti Lietuvos Respublikos įstatymus, Lietuvos Respublikos Vyriausybės nutarimus, Šilalės rajono savivaldybės (toliau – Savivaldybė) tarybos sprendimus, Savivaldybės administracijos direktoriaus įsakymus, Šilalės rajono savivaldybės administracijos vidaus tvarkos taisykles, seniūnijos nuostatus ir šį pareigybės aprašymą.

III SKYRIUS

ŠIAS PAREIGAS EINANČIO DARBUOTOJO FUNKCIJOS

5. Šias pareigas einantis darbuotojas vykdo šias funkcijas:

5.1. vairuoja seniūnijai priklausančias transporto priemones ir su inventoriumi atlieka pavestus darbus;

5.2. remontuoja priskirtas transporto priemones ir kitus įrenginius;

5.3. pagal Seniūno patvirtintą grafiką pjauna žolę Šilalės rajono savivaldybės teritorijoje su radijo bangomis valdomu robotu;

5.4. šildymo sezono metu atlieka kūriko pareigas, pagal seniūnijos seniūno patvirtintą darbo grafiką:

5.4.1. pasibaigus kūrenimo sezonui palieka sutvarkytus katilus: išleidžia vandenį, išplauna katilus ir sistemą, išvalo iš katilų, kūryklų, dujotakių ir nuvalo nuo išorinių katilų paviršių pelenus bei suodžius;

5.4.2. laikosi priešgaisrinės saugos taisyklių. Žino, kur darbo vietoje laikomos gaisro gesinimo priemonės, moka jomis naudotis, vengia veiksmų, galinčių sukelti gaisrą;

5.4.3. pastebėjęs gaisrą, nedelsdamas apie tai praneša ugniagesiams ir seniūnijos seniūnui, gesina gaisro židinį turimomis gesinimo priemonėmis;

5.4.4. prižiūri, kad būtų tvarkingi katilai ir kiti įrengimai, patalpose laikomasi švaros ir tvarkos;

5.4.5. kūrenimo sezono metu suruošia atvežtą kurą (malkas) kitam kūrenimo sezonui;

5.5. užtikrina, kad nustatytu laiku priskirtoms transporto priemonėms būtų atliekama techninė apžiūra ir jos apdraudžiamos privalomuoju transporto priemonių draudimu;

5.6. įvykus nelaimei, avarijai, naudoja visas galimas jų pasekmių likvidavimo priemones, nedelsiant kviečia policiją ir greitąją medicinos pagalbą, imasi visų apsaugos priemonių;

5.7. vykdo kitus nenuolatinio pobūdžio Savivaldybės administracijos direktoriaus ir seniūnijos seniūno pavedimus ir įpareigojimus savo kompetencijos ribose.

IV SKYRIUS

ATSAKOMYBĖ

6. Šias pareigas vykdantis darbuotojas atsako už:

6.1. transporto priemonių ir radijo bangomis valdomo roboto techninę būklę;

6.2. saugos darbe, priešgaisrinės saugos, elektros saugos reikalavimų ir kelių eismo taisyklių laikymąsi;

6.3. efektyvų ir laiku atliekamą darbą pagal numatytas funkcijas;

6.4. darbo drausmės ir Vidaus tvarkos taisyklių laikymąsi;

6.5. savo funkcijų netinkamą vykdymą atsako Lietuvos Respublikos įstatymų nustatyta tvarka.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**